CELEX: 22010D0118
Language: hu
Date: 2010-11-10 00:00:00
Title: Az EGT Vegyes Bizottság 118/2010 határozata ( 2010. november 10. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

3.3.2011   
            
            
               HU
            
            
               Az Európai Unió Hivatalos Lapja
            
            
               L 58/75
            
         AZ EGT VEGYES BIZOTTSÁG 118/2010 HATÁROZATA
   (2010. november 10.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2009. december 4-i 138/2009 EGT vegyes bizottsági határozat (1) módosította.
            
         
               (2)
            
            
               A dimetil-fumarát biocidot tartalmazó termékek forgalomba hozatala vagy piaci hozzáférhetővé tétele megtiltásának a tagállamok számára való előírásáról szóló, 2009. március 17-i 2009/251/EK bizottsági határozatot (2) bele kell foglalni a megállapodásba.
            
         
               (3)
            
            
               A dimetil-fumarát biocidot tartalmazó termékek forgalomba hozatala vagy piaci hozzáférhetővé tétele megtiltásának a tagállamok számára való előírásáról szóló 2009/251/EK határozat érvényességének meghosszabbításáról szóló, 2010. március 11-i 2010/153/EU bizottsági határozatot (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XIX. fejezete a 3 m. pontot (2008/357/EK bizottsági határozat) követően a következőkkel egészül ki:
   
               „3n.
            
            
               
                  32009 D 0251: a Bizottság 2009/251/EK határozata (2009. március 17.) a dimetil-fumarát biocidot tartalmazó termékek forgalomba hozatala vagy piaci hozzáférhetővé tétele megtiltásának a tagállamok számára való előírásáról (HL L 74., 2009.3.20., 32. o.), az alábbi módosítással:
               
                           —
                        
                        
                           
                              32010 D 0153: a Bizottság 2010. március 11-i 2010/153/EU határozata (HL L 63., 2010.3.12., 21. o.).”
                        
                     
         2. cikk
   A 2009/251/EK és a 2010/153/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. november 11-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. november 10-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 62., 2010.3.11., 31. o.
   
      (2)  HL L 74., 2009.3.20., 32. o.
   
      (3)  HL L 63., 2010.3.12., 21. o.
   
      (4)  Alkotmányos követelmények fennállását nem jelezték.